CELEX: 31975R2520
Language: el
Date: 1975-10-02 00:00:00
Title: Κανονισμός (ΕΟΚ) αριθ. 2520/75 της Επιτροπής της 2ας Οκτωβρίου 1975 περί τροποποιήσεως του κανονισμού (ΕΟΚ) αριθ. 497/70 περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών

Avis juridique important

|

31975R2520

Κανονισμός (ΕΟΚ) αριθ. 2520/75 της Επιτροπής της 2ας Οκτωβρίου 1975 περί τροποποιήσεως του κανονισμού (ΕΟΚ) αριθ. 497/70 περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών  

Επίσημη Εφημερίδα αριθ. L 257 της 03/10/1975 σ. 0012 - 0012 Φινλανδική ειδική έκδοση: Κεφάλαιο 3 τόμος 6 σ. 0156  Ελληνική ειδική έκδοση: Κεφάλαιο 03 τόμος 13 σ. 0146  Σουηδική ειδική έκδοση: Κεφάλαιο 3 τόμος 6 σ. 0156 

ΚΑΝΟΝΙΣΜΟΣ (ΕΟΚ) αριθ. 2520/75 ΤΗΣ ΕΠΙΤΡΟΠΗΣ της 2ας Οκτωβρίου 1975 περί τροποποιήσεως του κανονισμού (ΕΟΚ) αριθ. 497/70 περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικώνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 2482/75(2) και ιδίως το άρθρο 30 παράγραφος 4,  Εκτιμώντας:  ότι ο κανονισμός (ΕΟΚ) αριθ. 2511/69 του Συμβουλίου της 9ης Δεκεμβρίου 1969, περί προβλέψεως ειδικών μέτρων για τη βελτίωση της παραγωγής και της εμπορίας στον τομέα των κοινοτικών εσπεριδοειδών(3), όπως τροποποιήθηκε τελευταία από τον κανονισμό (ΕΟΚ)  αριθ. 2481/75(4), προβλέπει τη χορήγηση χρηματικής αντισταθμίσεως για τα λεμόνια μέχρι την 31η Μαΐου 1976- ότι πρέπει να επεκταθούν στα λεμόνια οι διατάξεις του άρθρου 1 παράγραφος 2 του κανονισμού (ΕΟΚ) αριθ. 497/70 της Επιτροπής, της 17ης Μαρτίου 1970, περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών(5), όπως  τροποποιήθηκε τελευταία από τον κανονισμό (ΕΟΚ) αριθ. 2553/74(6), για να αποφευχθεί το ενδεχόμενο να απολαύουν της χορηγήσεως της επιστροφής κατά την εξαγωγή τα προϊόντα που έχουν τύχει της χρηματικής αντισταθμίσεως, η οποία αναφέρεται στο άρθρο 6 του  κανονισμού (ΕΟΚ) αριθ. 2511/69- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 1 παράγραφος 2 του κανονισμού (ΕΟΚ) αριθ. 497/70 αντικαταθίσταται από το ακόλουθο κείμενο:  "2. Η πληρωμή της επιστροφής κατά την εξαγωγή πορτοκαλιών, μανταρινιών και μέχρι την 31η Μαΐου 1976 λεμονιών, όταν οι εξαγωγές πραγματοποιούνται από ένα Κράτος μέλος διάφορο του παράγοντος Κράτος μέλους, υπόκειται επί πλέον, στη προσκόμιση αποδείξεως  ότι τα προϊόντα, για τα οποία ζητείται η επιστροφή, δεν έχουν τύχει της χρηματικής αντισταθμίσεως που χορηγείται βάσει του κανονισμού (ΕΟΚ) αριθ. 2511/69 περί προβλέψεως ειδικών μέτρων για τη βελτίωση της παραγωγής και της εμπορίας στον τομέα των  κοινοτικών εσπεριδοειδών."  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Οκτωβρίου 1975.  Για την Επιτροπή P.J. LARDINOIS Μέλος της Επιτροπής  (1) Ε.Ε. αριθ. Ν 118 της 20.5.1972, σ. 1.  (2) Ε.Ε. αριθ. Ν 254 της 1.10.1975, σ. 3.  (3) Ε.Ε. αριθ. Ν 318 της 18.12.1969, σ. 1.  (4) Ε.Ε. αριθ. Ν 254 της 1.10.1975, σ. 1.  (5) Ε.Ε. αριθ. Ν 62 της 18.3.1970, σ. 15.  (6) Ε.Ε. αριθ. Ν 273 της 8.10.1974, σ. 16.